L 21/38 Jurnalul Oficial al Uniunii Europene 24.1.2009 REGULAMENTUL (CE) NR. 71/2009 AL COMISIEI din 23 ianuarie 2009 de stabilire a cantităţii de porumb disponibile spre intervenție în etapa a 2-a a anului de comercializare 2008/2009 COMISIA COMUNITAÎILOR EUROPENE, având în vedere Tratatul de instituire a Comunității Europene, având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole şși privind dispoziţii specifice referitoare la anumite produse agricole („Regulamentul unic OCP”) ()), având în vedere Regulamentul (CE) nr. 687/2008 al Comisiei din 18 iulie 2008 prin care se stabilesc procedurile de preluare a cerealelor de către agențiile de plăți sau de către agențiile de intervenție și metodele de analiză pentru determinarea calității cerealelor (?), în special articolul 3 alineatul (2) al doilea paragraf, întrucât: (1) Articolul 3 din Regulamentul (CE) nr. 687/2008 stabileşte normele de atribuire a cantităților de porumb eligibile spre intervenție pentru anul de comercializare 2008/2009. Atribuirea se face în două etape, denumite „etapa nr. 1” și „etapa nr. 2”. (2) Cantitatea totală de porumb oferită spre intervenție în timpul etapei nr. 1, care a durat de la 1 august până la 31 decembrie 2008, nu a depășit limita stabilită la articolul 11 alineatul (1) al doilea paragraf litera (a) din Regulamentul (CE) nr. 1234/2007. Cantitatea de porumb care poate fi oferită spre intervenție în cursul etapei nr. 2 a anului de comercializare 2008/2009 trebuie, prin urmare, publicată. (3)  În conformitate cu articolul 3 alineatul (1) al treilea paragraf din Regulamentul (CE) nr. 687/2008, etapa nr. 2 începe în ziua următoare datei publicării de către Comisie a cantității rămase disponibile spre intervenție pentru această etapă în Jurnalul Oficial al Uniunii Europene. Această zi este prima zi de depunere a ofertelor în toate statele membre și etapa respectivă se termină cel târziu la 30 aprilie în Grecia, Spania, Italia și Portugalia, cel târziu la 30 iunie în Suedia şi cel târziu la 31 mai în celelalte state membre. Este necesar, prin urmare, să se prevadă intrarea în vigoare a prezentului regulament la data publicării în Jurnalul Oficial al Uniunii Europene, ADOPTĂ PREZENTUL REGULAMENT: Articolul 1 Cantitatea de porumb care poate fi oferită spre intervenție în cursul etapei nr. 2 a anului de comercializare 2008/2009 în conformitate cu  articolul 3 din Regulamentul (CE) nr. 687/2008 se ridică la 172 377 tone. Articolul 2 Prezentul regulament intră în vigoare la data publicării în Jurnalul Oficial al Uniunii Europene. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 23 ianuarie 2009. Pentru Comisie Jean-Luc DEMARTY Director general pentru agricultură și dezvoltare rurală () JO L 299, 16.11.2007, p. 1. () JO L 192, 19.7.2008, p. 20.